
numquam revocentur, deleantur per eosdem, ita quod nos
hoc sciamus prius, vel justiciarius noster, si in Anglia non
fuerimus.

49.  Omnes obsides et cartas statim reddemus quae liberatae
fuerunt nobis ab Anglicis in securitatem pads vel fidelis servitii.

50.  Nos amovebimus penitus de balliis parentes Gerardi de
Athyes, quod de cetero nullam habeant balliam in Anglia;
Engelardum de Cygony, Petrum et Gyonem et Andream de
Cancellis,   Gyonem   de   Cygony,   Galfridum  de  Martinni   et
fratres ejus, Philippum Marc, et fratres ejus, et Galfridum
nepotem ejus, et tot am sequelam eorumdem.

51.  Et statim post pacis reformationem amovebimus de
regno omnes alienigenas milites, balistarios, servientes, stipen-
diarios, qui venerint cum equis et armis ad nocumentum regni.

52.  Si  quis  fuerit  disseisitus vel elongatus per nos  sine
legali judicio parium suorum, de terris, castellis, libertatibus,
vel jure suo, statim ea ei restituemus ;   et si contentio super
hoc orta fuerit, tune inde fiat per judicium viginti quinque
baronum, de quibus fit mentio inferius in SECURITATE PACIS :
de omnibus autem illis de quibus aliquis disseisitus fuerit vel
elongatus sine legali judicio parium suorum, per Henricum
regem  patrem  nostrum  vel  per  Ricardum  regem  fratrem
nostrum, quae in manu nostra habemus, vel quae alii tenent,
quae nos oporteat warantizare, respectum habebimus usque
ad communem terminum crucesignatorum ;   exceptis illis de
quibus placitum motum fuit vel inquisitio facta per prae-
ceptum  nostrum,   ante  susceptionem  crucis  nostrae:    cum
autem redierimus de peregrinatione nostra, vel si forte reman-
serimus a peregrinatione nostra, statim inde plenam justiciam
exhibebimus.

53.  Eundem autem respectum habebimus, et eodem modo,
de justicia exhibenda de forestis deafforestandis vel remansuris
forestis, quas Henricus pater noster vel Ricardus frater noster
aflorestaverunt, et de custodiis terrarum quae sunt de alieno
feodo,   cujusmodi   custodias  hucusque   habuimus^ occasione
feodi quod aliquis de nobis tenuit per servitium militare, et de
abbatiis quae fundatae fuerint in feodo alterius quam nostro,
in quibus dominus feodi dixerit se jus habere ;  et cum redieri-
mus, vel si remanserimus a peregrinatione nostra, super hiis
conquerentibus plenam justiciam statim exhibebimus.

54.  Nullus - capiatur  nee  imprisonetur  propter  appellum
foeminae de morte alterius quam viri sui.